title: Rådets afgørelse 2012/835/FUSP af 21. december 2012 om forlængelse af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker

text:
               28.12.2012

               DA

               Den Europæiske Unions Tidende

               L 357/13

         RÅDETS AFGØRELSE 2012/835/FUSP
   af 21. december 2012
   om forlængelse af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 15. februar 2010 vedtog Rådet afgørelse 2010/96/FUSP (1).

               (2)

               Den 28. juli 2011 vedtog Rådet afgørelse 2011/483/FUSP (2) om ændring af afgørelse 2010/96/FUSP og forlængede den med yderligere et år.

               (3)

               På grund af en forsinkelse med hensyn til vedtagelsen af en ny rådsforordning om ændring og forlængelse af afgørelse 2010/96/FUSP er det nødvendigt at forlænge sidstnævntes gyldighed med henblik på at omfatte EU's uddannelsesmission EUTM Somalias tilstedeværelse i Uganda fra den 1. januar 2013.

               (4)

               I medfør af artikel 5 i protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse og deltager derfor ikke i finansieringen af denne mission.

               (5)

               EU-militærmissionen bør forlænges yderligere —

         VEDTAGET DENNE AFGØRELSE:
   Artikel 1
   Afgørelse 2010/96/FUSP ændres således:

               1)

               Artikel 10 affattes således:
               "Artikel 10
               Finansielle ordninger
               1.   De fælles udgifter til EU-militærmissionen administreres i overensstemmelse med Rådets afgørelse 2011/871/FUSP af 19. december 2011 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) (3) ("Athena").
               2.   Det finansielle referencegrundlag for de fælles udgifter til EU-militærmissionen for perioden indtil den 9. august 2011 beløber sig til 4,8 mio. EUR. Den procentdel af referencebeløbet, der er omhandlet i artikel 25, stk. 1, i Athena, er 60 %.
               3.   Det finansielle referencegrundlag for de fælles udgifter til EU-militærmissionen for perioden fra den 9. august 2011 til den 31. december 2012 beløber sig til 4,8 mio. EUR. Den procentdel af referencebeløbet, der er omhandlet i artikel 25, stk. 1, i Athena, er 30 %.
               4.   Det finansielle referencegrundlag for de fælles udgifter til EU-militærmissionen for perioden fra den 1. januar 2013 beløber sig til 0,05 mio. EUR. Den procentdel af referencebeløbet, der er omhandlet i artikel 25, stk. 1, i Athena, er 100 %.

               2)

               Artikel 12, stk. 2, affattes således:
               "2.   EU-militærmissionens mandat ophører den 31. januar 2013.".

         Artikel 2
   Denne afgørelse træder i kraft på dagen for vedtagelsen.
   Den finder anvendelse fra den 1. januar 2013.

      Udfærdiget i Bruxelles, den 21. december 2012.

            På Rådets vegne

         A. D. MAVROYIANNIS

            Formand

      (1)  EUT L 44 af 19.2.2010, s. 16.

      (2)  EUT L 198 af 30.7.2011, s. 37.

      (3)  EUT L 343 af 23.12.2011, s. 35.".


Avis juridique important

|

32004D0255

2004/255/EF: Kommissionens afgørelse af 17. marts 2004 om ophævelse af afgørelse 2002/611/EF om godtagelse af et tilsagn afgivet i forbindelse med antidumping- og antisubsidieprocedurerne vedrørende import af sulfanilsyre med oprindelse i Indien

EU-Tidende nr. L 080 af 18/03/2004 s. 0029 - 0030

Kommissionens afgørelseaf 17. marts 2004om ophævelse af afgørelse 2002/611/EF om godtagelse af et tilsagn afgivet i forbindelse med antidumping- og antisubsidieprocedurerne vedrørende import af sulfanilsyre med oprindelse i Indien(2004/255/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), særlig artikel 8 og 9,under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab(2), særlig artikel 13 og 15,efter høring af det rådgivende udvalg, ogud fra følgende betragtninger:A. TIDLIGERE PROCEDURE(1) I juli 2002 indførte Rådet ved forordning (EF) nr. 1338/2002(3) en endelig udligningstold på importen af sulfanilsyre med oprindelse i Indien. Samtidig indførte Rådet ved forordning (EF) nr. 1339/2002(4) en endelig antidumpingtold på importen af sulfanilsyre med oprindelse i Folkerepublikken Kina og Indien.(2) Som led i proceduren godtog Kommissionen ved afgørelse 2002/611/EF(5) et pristilsagn fra det indiske selskab Kokan Synthetics &  Chemicals Pvt. Ltd, i det følgende benævnt "selskabet".B. FRIVILLIG TILBAGETRÆKNING AF TILSAGN(3) Selskabet meddelte i december 2003 Kommissionen, at det ønskede at trække sit tilsagn tilbage.C. OPHÆVELSE AF AFGØRELSE 2002/611/EF(4) På baggrund af ovenstående bør afgørelse 2002/611/EF ophæves.(5) Side om side med denne afgørelse har Rådet ved forordning (EF) nr. 492/2004(6) trukket den fritagelse for antidumpingtold og udligningstold, der var indrømmet for dette selskabs eksport, tilbage og indført en endelig antidumpingtold og udligningstold over for selskabet -TRUFFET FØLGENDE AFGØRELSE:Artikel 1Afgørelse 2002/611/EF ophæves.Artikel 2Denne afgørelse får virkning dagen efter offentliggørelsen i Den Europæiske Unions Tidende.Udfærdiget i Bruxelles, den 17. marts 2004.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1. Senest ændret ved forordning (EF) nr. 1972/2002 (EFT L 305 af 7.11.2002, s. 1).(2) EFT L 288 af 21.10.1997, s. 1. Senest ændret ved forordning (EF) nr. 1973/2002 (EFT L 305 af 7.11.2002, s. 4).(3) EFT L 196 af 25.7.2002, s. 1.(4) EFT L 196 af 25.7.2002, s. 11. Ændret ved forordning (EF) nr. 236/2004 (EUT L 40 af 12.2.2004, s. 17).(5) EFT L 196 af 25.7.2002, s. 36.(6) Se side 6 i denne EUT.


title: 2005/114/EF: Kommissionens afgørelse af 7. februar 2005 om fortsættelse i 2005 af de sammenlignende EF-prøver på og -analyser af frø og formeringsmateriale af Gramineae, Medicago sativa L. og Beta i henhold til Rådets direktiv 66/401/EØF og 2002/54/EF, som blev indledt i 2004

text:
               9.2.2005

               DA

               Den Europæiske Unions Tidende

               L 36/8

      KOMMISSIONENS AFGØRELSE

   af 7. februar 2005
   om fortsættelse i 2005 af de sammenlignende EF-prøver på og -analyser af frø og formeringsmateriale af Gramineae, Medicago sativa L. og Beta i henhold til Rådets direktiv 66/401/EØF og 2002/54/EF, som blev indledt i 2004
   (2005/114/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 66/401/EØF af 14. juni 1966 om handel med frø af foderplanter (1),
   under henvisning til Rådets direktiv 2002/54/EF af 13. juni 2002 om handel med bederoefrø (2),
   under henvisning til Kommissionens beslutning 2004/11/EF af 18. december 2003 om ordningen for sammenlignende EF-prøver på og -analyser af frø og formeringsmateriale af visse landbrugs- og grøntsagsplantearter og vin efter Rådets direktiv 66/401/EØF, 66/402/EØF, 68/193/EØF, 92/33/EØF, 2002/54/EF, 2002/55/EF, 2002/56/EF og 2002/57/EF for 2004 og 2005 (3), særlig artikel 3, og
   ud fra følgende betragtninger:

               (1)

               Ved beslutning 2004/11/EF er der indført en ordning for sammenlignende prøver og analyser, som skal foretages i henhold til Rådets direktiv 66/401/EØF og 2002/54/EF vedrørende Gramineae, Medicago sativa L. og Beta, for 2004 og 2005.

               (2)

               De prøver og analyser, der er foretaget i 2004, bør fortsættes i 2005 —

         TRUFFET FØLGENDE AFGØRELSE:
   Eneste artikel
   De sammenlignende EF-prøver på og -analyser af frø og formeringsmateriale af Gramineae, Medicago sativa L. og Beta, som blev indledt i 2004, fortsættes i 2005 i overensstemmelse med beslutning 2004/11/EF.

      Udfærdiget i Bruxelles, den 7. februar 2005.

            På Kommissionens vegne

         Markos KYPRIANOU

            Medlem af Kommissionen

      (1)  EFT 125 af 11.7.1966, s. 2298/66. Senest ændret ved direktiv 2004/117/EF (EUT L 14 af 18.1.2005, s. 18).

      (2)  EFT L 193 af 20.7.2002, s. 12. Senest ændret ved direktiv 2003/61/EF (EUT L 165 af 3.7.2003, s. 23).

      (3)  EUT L 3 af 7.1.2004, s. 38.


Avis juridique important

|

32002D0525(01)

Rådets afgørelse af 7. maj 2002 om udpegelse af Den Europæiske Kulturhovedstad 2005

EF-Tidende nr. C 124 af 25/05/2002 s. 0004 - 0004

Rådets afgørelseaf 7. maj 2002om udpegelse af Den Europæiske Kulturhovedstad 2005(2002/C 124/03)RÅDET FÜR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende Den Europæiske Kulturhovedstad 2005-2019(1), særlig artikel 2, stk. 3, ogud fra følgende betragtninger:(1) Juryen forelagde den 28. september 2001 sin rapport for Europa-Parlamentet, Rådet og Kommissionen.(2) Europa-Parlamentet fremsendte den 11. december 2001 sin udtalelse om indstillingerne til Kommissionen -TRUFFET FØLGENDE AFGØRELSE:Artikel 1Cork udpeges til Europæisk Kulturhovedstad 2005.Artikel 2Cork træffer de nødvendige foranstaltninger for at sikre, at arrangementet opfylder kravene i artikel 1 og 5 i afgørelse nr. 1419/1999/EF.Udfærdiget i Bruxelles, den 7. maj 2002.På Rådets vegneR. de Rato y FigaredoFormand(1) EFT L 166 af 1.7.1999, s. 1.


title: Den Europæiske Centralbanks afgørelse (EU) 2015/298 af 15. december 2014 om foreløbig fordeling af Den Europæiske Centralbanks indtægter (ECB/2014/57)

text:
               25.2.2015

               DA

               Den Europæiske Unions Tidende

               L 53/24

         DEN EUROPÆISKE CENTRALBANKS AFGØRELSE (EU) 2015/298
   af 15. december 2014
   om foreløbig fordeling af Den Europæiske Centralbanks indtægter (ECB/2014/57)
   (omarbejdet)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 33, og
   ud fra følgende betragtninger:

               (1)

               Afgørelse ECB/2010/24 (1) fastsætter, hvordan Den Europæiske Centralbank (ECB) fordeler følgende til de nationale centralbanker: a) sine indtægter fra eurosedler i omløb, som er tilflydt i det enkelte regnskabsår, og b) sine indtægter fra værdipapirer, der er købt i henhold til programmet vedrørende værdipapirmarkederne (SMP), og som er tilflydt i det enkelte regnskabsår.

               (2)

               Det er nødvendigt at ændre afgørelse ECB/2010/24 for at tage højde for den foreløbige fordeling af ECB's indtægter fra køb af særligt dækkede obligationer og værdipapirer af asset-backed typen, der er foretaget i overensstemmelse med afgørelse ECB/2014/40 (2) og afgørelse ECB/2014/45 (3). Den bør derfor omarbejdes af hensyn til klarhed.

               (3)

               Afgørelse ECB/2010/29 (4) fastsætter fordelingen af eurosedler i omløb blandt de nationale centralbanker i forhold til deres indbetalte andel af ECB's kapital. I henhold til artikel 4 i afgørelse ECB/2010/29 og bilaget hertil tildeles ECB 8 % af den samlede værdi af eurosedler i omløb. ECB har Eurosystem-interne tilgodehavender hos de nationale centralbanker i forhold til disses andel af kapitalindskudsnøglen til en værdi, der svarer til værdien af de eurosedler, som ECB udsteder.

               (4)

               I henhold til artikel 2, stk. 2, i afgørelse ECB/2010/23 (5) forrentes de Eurosystem-interne saldi for euroseddelomløbet med referencerenten. I henhold til artikel 2, stk. 3, i afgørelse ECB/2010/23 afvikles denne forrentning ved betalinger gennem TARGET2.

               (5)

               Af betragtning 7 i afgørelse ECB/2010/23 fremgår det, at de indtægter, som tilfalder ECB ved forrentning af dens Eurosystem-interne tilgodehavender hos de nationale centralbanker, svarende til dens andel af euroseddelomløbet, principielt bør fordeles til de nationale centralbanker i forhold til deres andel af kapitalindskudsnøglen i det regnskabsår, hvor indtægten falder, i overensstemmelse med Styrelsesrådets afgørelse.

               (6)

               På samme måde bør ECB's indtægter fra værdipapirer, der er købt i henhold til programmet vedrørende værdipapirmarkederne (SMP), det tredje program vedrørende køb af særligt dækkede obligationer og programmet vedrørende køb af værdipapirer af asset-backed typen, principielt fordeles til de nationale centralbanker i forhold til deres andel af kapitalindskudsnøglen i det regnskabsår, hvor indtægten falder.

               (7)

               Ved fordelingen af ECB's indtægter fra eurosedler i omløb og ECB's indtægter fra værdipapirer, der er købt i henhold til programmet vedrørende værdipapirmarkederne, det tredje program vedrørende køb af særligt dækkede obligationer og programmet vedrørende køb af værdipapirer af asset-backed typen, bør ECB inddrage et skøn over det finansielle resultat for året, som tager behørigt højde for behovet for at henføre midler til en hensættelse for valutakurs-, rente-, kredit- og guldprisrisici, og at der er hensættelser til rådighed, der kan frigøres til udligning af forventede udgifter.

               (8)

               Ved fastsættelsen af den andel af ECB's nettooverskud, der skal overføres til den almindelige reservefond i henhold til artikel 33.1 i statutten for Det Europæiske System af Centralbanker og Den Europæiske Centralbank (herefter »ESCB-statutten«), bør Styrelsesrådet tage i betragtning, at enhver del af overskuddet, der kan henføres til indtægter fra eurosedler i omløb, og indtægter fra programmet vedrørende værdipapirmarkederne, det tredje program vedrørende køb af særligt dækkede obligationer og programmet vedrørende køb af værdipapirer af asset-backed typen, skal fordeles i sin helhed til de nationale centralbanker —

         VEDTAGET DENNE AFGØRELSE:
   Artikel 1
   Definitioner
   I denne afgørelse forstås ved:
   a)   »national centralbank«: den nationale centralbank i en medlemsstat, der har euroen som valuta
   b)   »Eurosystem-interne saldi for euroseddelomløbet«: tilgodehavender og forpligtelser, som opstår mellem en national centralbank og ECB og mellem en national centralbank og de øvrige nationale centralbanker som følge af anvendelsen af artikel 4 i afgørelse ECB/2010/29
   c)   »ECB's indtægter fra eurosedler i omløb«: de indtægter, der tilfalder ECB ved forrentning af dens Eurosystem-interne tilgodehavender hos nationale centralbanker i forbindelse med dens andel af euroseddelomløbet som følge af anvendelsen af artikel 2 i afgørelse ECB/2010/23
   d)   »ECB's indtægter i forbindelse med værdipapirer«: nettoindtægterne fra ECB's køb af i) værdipapirer under programmet vedrørende værdipapirmarkederne i overensstemmelse med afgørelse ECB/2010/5 (6), ii) særligt dækkede obligationer under det tredje program vedrørende køb af særligt dækkede obligationer i overensstemmelse med afgørelse ECB/2014/40, og iii) værdipapirer af asset-backed typen under programmet vedrørende køb af værdipapirer af asset-backed typen i overensstemmelse med afgørelse ECB/2014/45.
   Artikel 2
   Foreløbig fordeling af ECB's indtægter fra eurosedler i omløb og ECB's indtægter i forbindelse med værdipapirer
   1.   ECB's indtægter fra eurosedler i omløb og ECB's indtægter i forbindelse med værdipapirer forfalder til fuld betaling til de nationale centralbanker i det regnskabsår, hvor de tilflyder, og fordeles til de nationale centralbanker i forhold til disses indbetalte andel af ECB's kapital.
   2.   Medmindre Styrelsesrådet træffer anden afgørelse herom, fordeler ECB sine indtægter fra eurosedler i omløb og sine indtægter i forbindelse med værdipapirer, som er tilflydt i det enkelte regnskabsår, til de nationale centralbanker den sidste arbejdsdag i januar i det følgende år.
   3.   Styrelsesrådet kan ved en afgørelse truffet i henhold til ESCB-Statutten beslutte at nedsætte ECB's indtægter fra eurosedler i omløb med de omkostninger, som ECB har afholdt i forbindelse med udstedelsen og håndteringen af eurosedler.
   Artikel 3
   Undtagelse fra artikel 2
   Som undtagelse fra artikel 2 træffer Styrelsesrådet inden regnskabsårets udgang afgørelse om, hvorvidt hele eller en del af ECB's indtægter omfattet af den pågældende artikel skal tilbageholdes i det omfang, det er nødvendigt for at sikre, at det beløb, der fordeles, ikke overstiger ECB's nettooverskud for det pågældende år. Styrelsesrådet træffer en sådan beslutning, hvis Styrelsesrådet på grundlag af Direktionens begrundede skøn forventer, at ECB vil opnå et negativt årsresultat eller et nettoårsresultat, som er mindre end dets skønnede indtægter i henhold til artikel 2. Styrelsesrådet kan inden regnskabsårets udgang træffe beslutning om at overføre alle eller en del af ECB's indtægter i henhold til artikel 2 til en hensættelse for valutakurs-, rente-, kredit- og guldprisrisici.
   Artikel 4
   Ikrafttrædelse og ophævelse
   1.   Denne afgørelse træder i kraft den 31. december 2014.
   2.   Afgørelse ECB/2010/24 ophæves med virkning fra den 31. december 2014.
   3.   Henvisninger til afgørelse ECB/2010/24 skal forstås som henvisninger til denne afgørelse.

      Udfærdiget i Frankfurt am Main, den 15. december 2014.

         Mario DRAGHI

            Formand for ECB

      (1)  Den Europæiske Centralbanks afgørelse ECB/2010/24 af 25. november 2010 om foreløbig fordeling af Den Europæiske Centralbanks indtægter fra eurosedler i omløb og fra værdipapirer købt i henhold til programmet vedrørende værdipapirmarkederne (EUT L 6 af 11.1.2011, s. 35).

      (2)  Den Europæiske Centralbanks afgørelse ECB/2014/40 af 15. oktober 2014 om indførelse af det tredje program vedrørende køb af særligt dækkede obligationer (EUT L 335 af 22.11.2014, s. 22).

      (3)  Den Europæiske Centralbanks afgørelse (EU) 2015/5 af 19. november 2014 om indførelse af programmet om køb af værdipapirer af asset-backed typen (ECB/2014/45) (EUT L 1 af 6.1.2015, s. 4).

      (4)  Den Europæiske Centralbanks afgørelse ECB/2010/29 af 13. december 2010 om udstedelse af eurosedler (EUT L 35 af 9.2.2011, s. 26).

      (5)  Den Europæiske Centralbanks afgørelse ECB/2010/23 af 25. november 2010 om fordelingen af de monetære indtægter til de nationale centralbanker i de medlemsstater, der har euroen som valuta (EUT L 35 af 9.2.2011, s. 17).

      (6)  Den Europæiske Centralbanks afgørelse ECB/2010/5 af 14. maj 2010 om oprettelse af et program for værdipapirmarkeder (EUT L 124 af 20.5.2010, s. 8).


title: 2004/859/EF: Rådets afgørelse af 25. oktober 2004 om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget NorgeEØS-relevant tekst.

text:
               17.12.2004

               DA

               Den Europæiske Unions Tidende

               L 370/70

         RÅDETS AFGØRELSE
   af 25. oktober 2004
    om indgåelse af aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge
   (EØS-relevant tekst)
   (2004/859/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               I protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (1) og protokol 3 til EØS-aftalen som ændret ved afgørelse nr. 140/2001 truffet af Det Blandede EØS-udvalg (2) fastlægges ordningen for handelen med visse forarbejdede landbrugsvarer og andre landbrugsvarer mellem de kontraherende parter.

               (2)

               Da afgørelse nr. 140/2001 blev vedtaget, fastslog EF og Norge i en fælles erklæring, at det ikke-landbrugsmæssige element i tolden på varerne i tabel 1 i protokol 3 skulle fjernes. På grundlag heraf blev der indledt forhandlinger mellem embedsmænd fra Kommissionen og fra Norge, der blev afsluttet den 11. marts 2004. De nye toldindrømmelser skal gennemføres ved en afgørelse om ændring af protokol 3 til EØS-aftalen truffet af Det Blandede EØS-udvalg.

               (3)

               Der er også blevet forhandlet en aftale i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge med henblik på at tage hensyn til resultaterne af disse forhandlinger.

               (4)

               De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (3).

               (5)

               Aftalen bør godkendes.

         TRUFFET FØLGENDE AFGØRELSE —
   Artikel 1
   Aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge godkendes herved på Fællesskabets vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.
   Artikel 3
   De nødvendige foranstaltninger til gennemførelse af denne afgørelse vedtages efter proceduren i artikel 4, stk. 2.
   Artikel 4
   1.   Kommissionen bistås af Komitéen for Horisontale Spørgsmål i Forbindelse med Handel med Forarbejdede Landbrugsprodukter, jf. artikel 16 i forordning (EF) nr. 3448/93 (4), i det følgende benævnt »komitéen«.
   2.   Når der henvises til dette stykke, anvendes artikel 4 og 7 i afgørelse 1999/468/EF.
   Perioden i artikel 4, stk. 3, i afgørelse 1999/468/EF fastsættes til en måned.
   3.   Komitéen vedtager selv sin forretningsorden.

      Udfærdiget i Luxembourg, den 25. oktober 2004.

            På Rådets vegne

         R. VERDONK

            Formand

      (1)  EFT L 171 af 27.6.1973, s. 2.

      (2)  EFT L 22 af 24.1.2002, s. 34.

      (3)  EFT L 184 af 17.7.1999, s. 23.

      (4)  EFT L 318 af 20.12.1993, s. 18. Senest ændret ved forordning (EF) nr. 2580/2000 (EFT L 298 af 25.11.2000, s. 5).
   AFTALE
   i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge
   Hr.,
   Jeg skal hermed bekræfte, at Det Europæiske Fællesskab kan godkende vedlagte »Godkendte referat« vedrørende protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge.
   Jeg ville være Dem taknemmelig, såfremt De vil bekræfte, at Kongeriget Norges regering kan godkende indholdet af dette brev.
   Modtag, hr., forsikringen om min mest udmærkede højagtelse.
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addí
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli,
   V Bruslju,
   Tehty Brysselissä
   Utfärdat i Bryssel den
   Întocmit la Bruxelles

      Por la Comunidad Europea

         Za Evropské společenství

      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

      GODKENDT REFERAT
      I.   Indledning
      Den 11. marts 2004 blev der efter flere møder mellem embedsmænd fra Norge og Kommissionen opnået enighed om nedsættelse eller afskaffelse af tolden på en række forarbejdede landbrugsprodukter, der er omfattet af protokol 3 til EØS-aftalen (1) eller protokol nr. 2 til frihandelsoverenskomsten af 1973 mellem Det Europæiske Økonomiske Fællesskab og Kongeriget Norge (2).
      Disse indrømmelser har til formål at forbedre markedsadgangen for Norge og Fællesskabet og indebærer, at protokol 3 til EØS-aftalen og protokol nr. 2 til den bilaterale frihandelsoverenskomst skal ændres. De to parter blev derfor enige om at anmode deres respektive myndigheder om at godkende en række ændringer af parternes importordninger for visse forarbejdede landbrugsprodukter. Disse ændringer vil blive gennemført i form af en afgørelse truffet af Det Blandede EØS-udvalg om en ændring af protokol 3 til EØS-aftalen og i form af nærværende aftale i form af en brevveksling mellem Det Europæiske Fællesskab og Kongeriget Norge.
      Ændringerne i protokol nr. 2 træder i kraft den 1. januar 2005.
      De to parter er enige om, at de respektive importordninger, der er nævnt nedenfor, erstatter aftalen i form af brevveksling af 27. november 2002.
      II.   Norske importordninger
      Fra 1. januar 2005 åbner Norge følgende årlige toldkontingenter for Fællesskabet:

                  Norske toldkoder

                  Varebeskrivelse

                  Mængde

                  Toldsats

                  1506.0021

                  Benfedt, benolie og klovolie

                  2 360 t

                  Fri

                  1518.0041

                  Hørfrøolie

                  100 t

                  Fri

            III.   Fællesskabets importordninger
      Fællesskabet åbner fra 1. januar 2005 hvert år følgende toldkontingenter for Norge:

                  Løbenr.

                  KN-kode

                  Varebeskrivelse

                  Mængde

                  Toldsats

                  09.0765

                  1517 10 90

                  Margarine, undtagen flydende margarine, med indhold af mælkefedt på ikke over 10 vægtprocent

                  2 470 t

                  Fri

                  09.0771

                  ex22071000
                  (Taric-kode 90)

                  Ethanol (ethylalkohol), ikke denatureret, med et alkoholindhold på 80 % vol. eller derover, undtagen varer fremstillet af landbrugsprodukter, der er anført i bilag I til EØF-traktaten

                  164 000 hl

                  Fri

                  09.0772

                  ex22072000
                  (Taric-kode 90)

                  Ethanol (ethylalkohol) og anden spiritus, denatureret, uanset alkoholindholdet, undtagen varer fremstillet af landbrugsprodukter, der er anført i bilag I til EØF-traktaten

                  14 340 hl

                  Fri

                  09.0774

                  2403 10

                  Røgtobak, også med indhold af tobakserstatning, uanset mængdeforholdet

                  370 t

                  Fri

            IV.   Fællesskabsordninger for visse læskedrikke

                  —

                  Ved disse ordninger ophæves midlertidigt, fra 1. januar 2005, toldfriheden i henhold til protokol nr. 2 til den bilaterale frihandelsoverenskomst for varer henhørende under KN-kode 2202 10 00 (vand, herunder mineralvand og vand tilsat kulsyre, tilsat sukker eller andre sødemidler eller aromatiseret) og ex22029010 (andre ikke-alkoholholdige drikkevarer med indhold af sukker (saccharose eller invertsukker)).

                  —

                  Fællesskabet åbner et årligt toldfrit kontingent fra 1. januar til 31. december for varer med oprindelse i Norge henhørende under KN-kode 2202 10 00 (vand, herunder mineralvand og vand tilsat kulsyre, tilsat sukker eller andre sødemidler eller aromatiseret) og ex22029010 (andre ikke-alkoholholdige drikkevarer med indhold af sukker (saccharose eller invertsukker)) for følgende mængder: 14,3 mio. l i 2005. Indførsel ud over kontingentet belægges med importafgift på 0,047 EUR/l. Importafgiften tages op til fornyet behandling hvert år på grundlag af prisforskellen på sukker mellem Norge og Fællesskabet.

                  —

                  Den 31. oktober 2005 og den 31. oktober hvert af de følgende år forhøjes det toldkontingent, der skal gælde fra 1. januar det følgende år, med 10 %, hvis toldkontingentet er opbrugt. Er toldkontingentet ikke blevet opbrugt på dette tidspunkt, får de i første afsnit omhandlede varer ubegrænset toldfri adgang til Fællesskabet fra 1. januar til 31. december det følgende år.

            V.   De under punkt II, III og IV omhandlede toldkontingenter gælder for varer med oprindelsesstatus i overensstemmelse med bestemmelserne om oprindelse, der er fastsat i protokol 3 til frihandelsoverenskomsten af 1973 mellem Det Europæiske Økonomiske Fællesskab og Kongeriget Norge.

   Hr.,
   Jeg skal hermed bekræfte modtagelsen af Deres brev af dags dato med følgende ordlyd:

      »Jeg skal hermed bekræfte, at Det Europæiske Fællesskab kan godkende vedlagte »Godkendt referat« vedrørende protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge.«

   Jeg skal hermed bekræfte, at min regering kan godkende indholdet af Deres brev og den foreslåede dato for ændringernes ikrafttræden.
   Modtag, hr., forsikringen om min mest udmærkede højagtelse.
   Done at Brussels,
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Fait à Bruxelles, le
   Fatto a Bruxelles, addí
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli,
   V Bruslju,
   Tehty Brysselissä
   Utfärdat i Bryssel den
   Întocmit la Bruxelles

      For the Government of the Kingdom of Norway
      Por el Gobierno del Reino de Noruega
      Za vládu Norského království
      På vegne af Kongeriget Norges regering
      Im Namen des Königreichs Norwegen
      Norra Kuningriigi valitsuse nimel
      Για την Κυβέρνηση του Βασιλείου της Νορβηγίας
      Pour le gouvernement du Royaume de Norvège
      Per il Governo del Regno di Norvegia
      Norvēģijas Karalistes valdības vārdā
      Norvegijos Karalystės Vyriausybės vardu
      A Norvég Királyság Kormánya részéről
      Għall-Gvern tar-Renju tan-Norveġja
      Voor de Regering van het Koninkrijk Noorwegen
      W imieniu Rządu Królestwa Norwegii
      Pelo Governo do Reino da Noruega
      Za vládu Nórskeho kráľovstva
      Za vlado Kraljevine Norveške
      Norjan kuningaskunnan hallituksen puolesta
      För Konungariket Norges regering

      (1)  EFT L 22 af 24.1.2002, s. 34.

      (2)  EFT L 171 af 27.6.1973, s. 2.


title: Rådets afgørelse (FUSP) 2015/1924 af 26. oktober 2015 om ændring af afgørelse 2011/101/FUSP om restriktive foranstaltninger over for Zimbabwe

text:
               27.10.2015

               DA

               Den Europæiske Unions Tidende

               L 281/10

         RÅDETS AFGØRELSE (FUSP) 2015/1924
   af 26. oktober 2015
   om ændring af afgørelse 2011/101/FUSP om restriktive foranstaltninger over for Zimbabwe
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 15. februar 2011 vedtog Rådet afgørelse 2011/101/FUSP (1).

               (2)

               En afdød person bør fjernes fra bilag I og II til nævnte afgørelse.

               (3)

               Afgørelse 2011/101/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Bilag I og II til afgørelse 2011/101/FUSP ændres som angivet i bilaget til nærværende afgørelse.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Luxembourg, den 26. oktober 2015.

            På Rådets vegne

         F. MOGHERINI

            Formand

      (1)  Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (EUT L 42 af 16.2.2011, s. 6).

      BILAG

                  I.

                  I bilag I til afgørelse 2011/101/FUSP fjernes oplysningerne om følgende fysiske person fra afsnittet »I. Personer«:

                              Navn (og eventuelle kaldenavne)

                                          51.

                                          Midzi, Amos Bernard (Mugenva)

                  II.

                  I bilag II til afgørelse 2011/101/FUSP fjernes oplysningerne om følgende fysiske person fra afsnittet »I. Personer«:

                              Navn (og eventuelle kaldenavne)

                                          41.

                                          Midzi, Amos Bernard (Mugenva)


title: 2010/367/: Kommissionens afgørelse af 25. juni 2010 om medlemsstaternes gennemførelse af overvågningsprogrammer vedrørende aviær influenza hos fjerkræ og vilde fugle (meddelt under nummer K(2010) 4190)  (EØS-relevant tekst )

text:
               1.7.2010

               DA

               Den Europæiske Unions Tidende

               L 166/22

         KOMMISSIONENS AFGØRELSE
   af 25. juni 2010
   om medlemsstaternes gennemførelse af overvågningsprogrammer vedrørende aviær influenza hos fjerkræ og vilde fugle
   (meddelt under nummer K(2010) 4190)
   (EØS-relevant tekst)
   (2010/367/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 10, stk. 4,
   under henvisning til Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (2), særlig artikel 4, stk. 2, og
   ud fra følgende betragtninger:

               (1)

               Aviær influenza er en infektiøs virussygdom hos fugle, herunder fjerkræ. Infektioner med aviær influenza-vira hos tamfjerkræ forårsager to hovedformer af sygdommen, som har forskellig virulens. Den lavpatogene form giver generelt kun milde symptomer, mens den højpatogene form forårsager meget stor dødelighed hos de fleste fjerkræarter. Sygdommen kan have alvorlige konsekvenser for fjerkræopdrættets rentabilitet.

               (2)

               Ved direktiv 2005/94/EF er der fastsat foranstaltninger til bekæmpelse af udbrud hos fjerkræ og andre fugle i fangenskab af højpatogen aviær influenza (HPAI) og lavpatogen aviær influenza forårsaget af aviær influenza-vira af subtype H5 og H7 (LPAI), jf. definitionen i samme direktiv. Ved direktiv 2005/94/EF er der ligeledes fastsat visse forebyggende foranstaltninger vedrørende overvågning og tidlig påvisning af aviær influenza-vira.

               (3)

               Direktiv 2005/94/EF foreskriver, at medlemsstaterne skal gennemføre obligatoriske overvågningsprogrammer. Overvågningsprogrammerne skal gøre det muligt at opdage cirkulation af LPAI-vira hos fjerkræ, især svømmefuglearter, inden disse vira spredes til større dele af fjerkræpopulationen, således at det er muligt at træffe bekæmpelsesforanstaltninger, der måske kan forhindre mutation til et HPAI-virus, som kunne have katastrofale følger.

               (4)

               I direktiv 2005/94/EF er det endvidere fastsat, at der skal gennemføres overvågningsprogrammer vedrørende vilde fugle for at udbygge den eksisterende viden om den trussel, vilde fugle udgør i forbindelse med influenzavirus af aviær oprindelse hos fugle, på grundlag af en risikovurdering, der ajourføres regelmæssigt.

               (5)

               Kommissionens beslutning 2007/268/EF af 13. april 2007 om gennemførelse af overvågningsprogrammer i medlemsstaterne vedrørende aviær influenza hos fjerkræ og vilde fugle og om ændring af beslutning 2004/450/EF (3) blev vedtaget for at fastlægge retningslinjer for gennemførelse af sådanne overvågningsprogrammer.

               (6)

               Medlemsstaternes erfaringer med gennemførelsen af overvågningsprogrammer samt de videnskabelige fremskridt og forskningsresultaterne siden vedtagelsen af nævnte beslutning viser, at visse fjerkræarter og fjerkræproduktionskategorier er i større risiko for at blive inficeret med aviær influenza-vira end andre, også når der tages hensyn til bedriftens beliggenhed og andre risikofaktorer.

               (7)

               Truslen om indslæbning af HPAI-virus af subtype H5N1 fra Sydøstasien til Europa, i forbindelse med, at sygdommen i løbet af 2005 spredte sig mod vest, har givet anledning til vedtagelse af supplerende beredskabstiltag og foranstaltninger til tidlig påvisning af denne virustype hos fjerkræ og vilde fugle.

               (8)

               I henhold til Kommissionens beslutning 2005/731/EF af 17. oktober 2005 om supplerende krav til overvågning af aviær influenza hos vilde fugle (4) skal medlemsstaterne sikre, at de kompetente myndigheder underrettes om forekomst af abnorm dødelighed og markante sygdomsudbrud hos vilde fugle, navnlig vilde vandfugle. Der skal ligeledes foretages prøveudtagning og laboratorieundersøgelser med henblik på påvisning af aviær influenza-virus.

               (9)

               Kravene i beslutning 2005/731/EF bør indarbejdes i denne afgørelse.

               (10)

               I perioden 2006-2009 blev der udtaget prøver af over 350 000 vilde fugle, som blev testet for aviær influenza. Overvågningen i medlemsstaterne omfattede gennemsnitligt prøveudtagning fra 75 % levende fugle og 25 % syge eller døde fugle.

               (11)

               Over 1 000 fugle, der blev fundet døde eller syge, blev testet positive for HPAI af subtype H5N1, mens kun omkring fem fugle, der var testet som sunde, levende fugle, blev testet positive for dette virus i den pågældende fireårsperiode. LPAI-subtyperne blev næsten udelukkende isoleret fra prøver udtaget fra levende fugle.

               (12)

               Konklusionerne i de årlige rapporter om overvågningen af aviær influenza (5) i Unionen, som EU-referencelaboratoriet for aviær influenza har samlet, de videnskabelige udtalelser fra Den Europæiske Fødevaresikkerhedsautoritet (EFSA) (6), (7), (8) og arbejdet i den nyoprettede taskforce for overvågning af dyresygdomme har sat fokus på behovet for at ændre den nuværende overvågningsstrategi for fjerkræ og vilde fugle på visse områder, så der i endnu højere grad lægges vægt på en fremgangsmåde baseret på risikovurdering (risikobaseret overvågning), som vurderes at være den mest velegnede overvågningsstrategi til at underrette de kompetente myndigheder i sygdomsforebyggelses- og bekæmpelsesøjemed med henblik på at beskytte bedrifter med fjerkræ og andre fugle i fangenskab.

               (13)

               Risikobaseret overvågning bør supplere systemer for tidlig påvisning af infektion med aviær influenza hos fjerkræ som dem, der allerede er foreskrevet ved artikel 2 i Kommissionens beslutning 2005/734/EF af 19. oktober 2005 om biosikkerhedsforanstaltninger med henblik på at reducere risikoen for overførsel af højpatogen aviær influenza forårsaget af influenzatype A, subtype H5N1, fra vildtlevende fugle til fjerkræ og andre fugle i fangenskab og om et system for tidlig påvisning i områder med særlig risiko (9) samt i kapitel II, punkt 2, i bilaget til Kommissionens beslutning 2006/437/EF af 4. august 2006 om godkendelse af en diagnosticeringsmanual for aviær influenza, jf. Rådets direktiv 2005/94/EF (10).

               (14)

               De retningslinjer for overvågning af aviær influenza hos fjerkræ og vilde fugle, der er fastlagt ved beslutning 2007/268/EF, bør derfor revurderes på baggrund af den erfaring og videnskabelige indsigt, der er opnået, og afløses af retningslinjerne i denne afgørelse.

               (15)

               Af hensyn til sammenhængen i EU-lovgivningen bør prøveudtagning og laboratorieundersøgelser foretages i overensstemmelse med de procedurer, der er fastsat ved beslutning 2006/437/EF, medmindre andet er angivet.

               (16)

               Af hensyn til sammenhængen i EU-lovgivningen bør der i forbindelse med gennemførelsen af overvågningsprogrammer vedrørende vilde fugle tages behørigt hensyn til kravene i Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (11), navnlig med hensyn til tilrettelæggelsen af overvågningen og prøveudtagningsprocedurerne, der er beskrevet i del 1, punkt 2 og 3, i bilag II til denne afgørelse.

               (17)

               Beslutning 2005/731/EF og 2007/268/EF bør ophæves.

               (18)

               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE AFGØRELSE:
   Artikel 1
   Medlemsstaterne træffer de nødvendige foranstaltninger for at sikre, at de kompetente myndigheder aftaler relevante ordninger med ornitolog- og ringmærkerforeninger, jagtforeninger og andre relevante foreninger med henblik på at sikre, at det er obligatorisk for disse foreninger straks at underrette de kompetente myndigheder om forekomst af abnorm dødelighed og markante sygdomsudbrud hos vilde fugle, navnlig vilde vandfugle.
   Artikel 2
   1.   Medlemsstaterne påser, at den kompetente myndighed, så snart den har modtaget en underretning, jf. artikel 1, og hvis det ikke utvetydigt kan fastslås, at sygdommen er forårsaget af andet end aviær influenza, sørger for, at:

               a)

               der indsamles relevante prøver af døde fugle og om muligt af andre fugle, der har været i kontakt med de døde fugle

               b)

               prøverne underkastes laboratorieundersøgelser med henblik på påvisning af aviær influenza-virus.

         2.   Prøveudtagnings- og testprocedurer gennemføres i overensstemmelse med kapitel II-VIII i den diagnosticeringsmanual for aviær influenza, der er godkendt ved beslutning 2006/437/EF.
   3.   Medlemsstaterne underretter straks Kommissionen, i tilfælde af at en laboratorieundersøgelse som omhandlet i stk. 1, litra b), giver et positivt resultat for højpatogen aviær influenza-virus (HPAI).
   Artikel 3
   De overvågningsprogrammer vedrørende aviær influenza hos fjerkræ og vilde fugle, som medlemsstaterne skal gennemføre i henhold til artikel 4, stk. 1, i direktiv 2005/94/EF, skal være i overensstemmelse med retningslinjerne i bilag I og II til denne afgørelse.
   Artikel 4
   Uden at det berører kravene i EU-lovgivningen i øvrigt, sikrer den kompetente myndighed, at alle positive og negative resultater af både serologiske og virologiske undersøgelser for aviær influenza, der gennemføres som led i overvågningsprogrammerne vedrørende fjerkræ og vilde fugle, indberettes til Kommissionen hver sjette måned. Resultaterne meddeles via Kommissionens onlinesystem hvert år senest den 31. juli for de foregående seks måneder (1. januar til 30. juni) og senest den 31. januar for de foregående seks måneder (1. juli til 31. december).
   Artikel 5
   Beslutning 2005/731/EF og 2007/268/EF ophæves.
   Artikel 6
   Denne afgørelse er rettet til medlemsstaterne.

      Udfærdiget i Bruxelles, den 25. juni 2010.

            På Kommissionens vegne

         John DALLI

            Medlem af Kommissionen

      (1)  EFT L 224 af 18.8.1990, s. 29.

      (2)  EUT L 10 af 14.1.2006, s. 16.

      (3)  EUT L 115 af 3.5.2007, s. 3.

      (4)  EUT L 274 af 20.10.2005, s. 93.

      (5)  Europa-Kommissionens websted http://ec.europa.eu/food/animal/diseases/controlmeasures/avian/eu_resp_surveillance_en.htm

      (6)  EFSA Journal (2005) 266, s. 1-21, Scientific Opinion on Animal health and welfare aspects of Avian Influenza.

      (7)  EFSA Journal (2008) 715, s. 1-161, Scientific Opinion on Animal health and welfare aspects of avian influenza and the risks of its introduction into the EU poultry holdings.

      (8)  EFSA Journal (2006) 357, s. 1-46, Opinion on Migratory birds and their possible role in the spread of highly pathogenic avian influenza.

      (9)  EUT L 274 af 20.10.2005, s. 105.

      (10)  EUT L 237 af 31.8.2006, s. 1.

      (11)  EUT L 20 af 26.1.2010, s. 7.

      BILAG I

         Retningslinjer for gennemførelse af overvågningsprogrammer vedrørende aviær influenza hos fjerkræ

      1.   Mål med overvågningsprogrammerne

      Målene med overvågningsprogrammerne vedrørende aviær influenza hos fjerkræ er at underrette den kompetente myndighed om cirkulation af aviær influenza-virus med henblik på at bekæmpe sygdommen i overensstemmelse med direktiv 2005/94/EF ved hjælp af det årlige påvisningsarbejde via aktiv overvågning for:

                  a)

                  lavpatogen aviær influenza (LPAI) af subtype H5 og H7 hos hønsefugle (især hønekyllinger, kalkuner, perlehøns, fasaner, agerhøns og vagtler) og strudsefugle, som et supplement til andre, allerede eksisterende systemer for tidlig påvisning

                  b)

                  LPAI af subtype H5 og H7 og højpatogen aviær influenza (HPAI) hos opdrættede svømmefugle (især gråænder, andre ænder og gæs til genopbygning af vildtbestande).

            2.   Tilrettelæggelse af overvågningen

      Der gennemføres prøveudtagning og serologiske undersøgelser på fjerkræbedrifter med henblik på påvisning af forekomst af antistoffer mod aviær influenza som defineret i direktiv 2005/94/EF.
      Denne aktive overvågning supplerer de systemer for tidlig påvisning, der allerede er etableret i medlemsstaterne i henhold til beslutning 2005/734/EF og kapitel II i den diagnosticeringsmanual for aviær influenza, der er godkendt ved Kommissionens beslutning 2006/437/EF (i det følgende benævnt »diagnosticeringsmanualen«), især systemer, der er etableret på fjerkræbedrifter, som vurderes at være i større risiko for at blive inficeret med aviær influenza.
      De to vigtigste internationalt anerkendte metoder til overvågning af dyresygdomme er a) risikobaseret overvågning og b) overvågning baseret på repræsentativ prøveudtagning.
      2.1.   Risikobaseret overvågning

      Risikobaseret overvågning prioriteres som den foretrukne metode til målrettet og omkostningseffektiv gennemførelse af overvågning for aviær influenza.
      Medlemsstater, der vælger denne metode, skal nærmere angive de relevante risikokanaler for infektion af fjerkræflokke samt stikprøvegrundlaget for fjerkræbedrifter, der anses for at være i større risiko for at blive inficeret med aviær influenza.
      Listen over kriterier og risikofaktorer i punkt 4.1 er ikke udtømmende, men giver et indtryk af, hvordan prøveudtagning og undersøgelse af fjerkræarter og fjerkræproduktionskategorier i forskellige avlssystemer målrettes. Vægtningen af kriterierne/faktorerne vil kunne variere alt efter dyresundhedssituationen i den enkelte medlemsstat.
      2.2.   Overvågning baseret på repræsentativ prøveudtagning

      Medlemsstater, der ikke er i stand til at gennemføre en tilstrækkeligt veldokumenteret vurdering af risikokanalerne for infektion af fjerkræflokke på deres område, gennemfører overvågning baseret på en repræsentativ prøveudtagningsordning. Der udtages prøver på et antal fjerkræbedrifter svarende til det i tabel 1 og 2 angivne i overensstemmelse med, hvilke fjerkræarter der er tale om.
      Prøveudtagning med henblik på serologisk undersøgelse for aviær influenza gennemføres stratificeret i hele medlemsstaten, sådan at prøverne kan betegnes som repræsentative for hele medlemsstaten.
      3.   Målpopulationer

      Overvågningsprogrammet skal omfatte udtagning af prøver af følgende fjerkræarter og produktionskategorier:

                  a)

                  æglæggende høner

                  b)

                  æglæggende frilandshøner

                  c)

                  avlskyllinger

                  d)

                  avlskalkuner

                  e)

                  avlsænder

                  f)

                  avlsgæs

                  g)

                  slagtekalkuner

                  h)

                  slagteænder

                  i)

                  slagtegæs

                  j)

                  opdrættet fuglevildt (hønsefugle), med fokus på voksne fugle såsom avlsfugle

                  k)

                  opdrættet fuglevildt (svømmefugle)

                  l)

                  strudsefugle.

            Under nedenfor beskrevne særlige omstændigheder kan overvågningsprogrammet dog også omfatte følgende fjerkrækategorier:

                  m)

                  slagtekyllinger, men kun hvis: i) de holdes i betydeligt antal i frilandsproduktion, og ii) de anses for at udgøre en højere risiko for så vidt angår infektion med aviær influenza

                  n)

                  hobbyflokke: Disse spiller generelt en mindre væsentlig rolle for cirkulation og spredning af virus, og det er ressourcekrævende at udtage prøver af dem; i visse medlemsstater kan hobbyflokke dog udgøre en højere risiko for så vidt angår aviær influenza, fordi der er mange af dem, fordi de ligger tæt på erhvervsdrivende fjerkræbedrifter, fordi de indgår i handelen på lokalt/regionalt plan, eller på grund af andre af de i punkt 4.1 angivne kriterier og risikofaktorer, navnlig for så vidt angår artssammensætningen.

            Hvis det på behørig vis dokumenteres, at det er berettiget med hensyn til risikoniveauet, kan en fjerkræproduktionskategori (f.eks. avlskyllinger, der holdes under forhold med et højt biosikkerhedsniveau) dog også undtages fra prøveudtagningsordningen.
      4.   Risikobaseret overvågningsmetode

      Valget af risikobaseret overvågningsmetode træffes på grundlag af en vurdering på medlemsstatsniveau, idet som et minimum følgende kriterier og risikofaktorer tages i betragtning:
      4.1.   Kriterier og risikofaktorer

      4.1.1.   Kriterier og risikofaktorer med hensyn til indslæbning af virus på fjerkræbedrifter som følge af direkte eller indirekte eksponering for vilde fugle, især fugle af arter, der er identificeret som »målarter«

                  a)

                  Fjerkræbedriftens beliggenhed i nærheden af vådområder, damme, sumpområder, søer, floder eller kyster, hvor der er sandsynlighed for, at trækkende arter af vilde vandfugle samles.

                  b)

                  Fjerkræbedriftens beliggenhed i områder med en høj koncentration af vilde trækfugle, især fugle, der karakteriseres som »målarter« med hensyn til påvisning af HPAI H5N1 og er opført i bilag II, del 2.

                  c)

                  Fjerkræbedriftens beliggenhed i nærheden af hvile- og ynglesteder for trækkende arter af vilde vandfugle, især hvor disse områder er forbundet via trækfugles bevægelser til områder, hvor HPAI H5N1 vides at forekomme hos vilde fugle eller fjerkræ.

                  d)

                  Fjerkræbedrifter med frilandsproduktion eller fjerkræbedrifter, hvor fjerkræ eller andre fugle i fangenskab holdes på udendørsarealer, hvor kontakt med vilde fugle ikke i tilstrækkelig grad kan forebygges.

                  e)

                  Fjerkræbedrifter med et lavt biosikkerhedsniveau, blandt andet med hensyn til opbevaring af foder og anvendelse af overfladevand.

            4.1.2.   Kriterier og risikofaktorer med hensyn til spredning af virus på og mellem fjerkræbedrifter og konsekvenserne af spredning af aviær influenza mellem fjerkræ og mellem fjerkræbedrifter

                  a)

                  Forekomst af mere end én fjerkræart på samme fjerkræbedrift, især tamænder og -gæs sammen med andre fjerkræarter.

                  b)

                  Type fjerkræproduktion og fjerkræarter på bedriften, for hvilke overvågningsdata har vist en stigning i antallet af påviste tilfælde af infektion med aviær influenza i medlemsstaten, f.eks. andebedrifter og fjerkræ til genopbygning af vildtbestande (især opdrættede gråænder).

                  c)

                  Fjerkræbedriftens beliggenhed i områder med en høj fjerkræbedriftstæthed.

                  d)

                  Handelsmønstre, herunder import og intensiteten af dermed forbundne flytninger — både direkte og indirekte — af fjerkræ og andre faktorer vedrørende bl.a. køretøjer, udstyr og personer.

                  e)

                  Forekomst af kategorier af fjerkræ med lang levetid og forskellige aldersgrupper af fjerkræ på bedriften (såsom æglæggere).

            4.2.   Målretning efter risikopopulationer

      Målretningsniveauet skal afspejle antallet og vægtningen på lokalt plan af risikofaktorer på fjerkræbedriften.
      Den kompetente myndighed kan i sin vurdering i forbindelse med tilrettelæggelsen af overvågningen også tage hensyn til andre risikofaktorer, som så angives nærmere og begrundes i overvågningsprogrammet.
      4.3.   Målretning efter fjerkræbedrifter, hvorpå der skal udtages prøver

      Tabel 1 og 2 kan lægges til grund for beslutningen om, hvor mange fjerkræbedrifter der skal udtages prøver på pr. risikopopulation.
      5.   Repræsentativ prøveudtagningsmetode

      Hvis der gennemføres repræsentativ prøveudtagning som omhandlet i punkt 2.2, baseres beregningen af, hvor mange fjerkræbedrifter der skal udtages prøver på, på tallene i tabel 1 og 2, i overensstemmelse med, hvilke fjerkræarter der er til stede på fjerkræbedriften.
      5.1.   Antal fjerkræbedrifter, hvorpå der skal udtages prøver til serologisk undersøgelse for aviær influenza

      5.1.1.   Antal fjerkræbedrifter (bortset fra bedrifter med gråænder/andre ænder/gæs), hvorpå der skal udtages prøver

      For hver fjerkræproduktionskategori (undtagen gråænder, andre ænder og gæs) fastlægges antallet af fjerkræbedrifter, hvorpå der skal udtages prøver, således, at der ved en prævalens af inficerede fjerkræbedrifter på mindst 5 % med et konfidensinterval på 99 % med sikkerhed findes mindst én inficeret bedrift.
      Prøverne udtages i overensstemmelse med tabel 1:

         Tabel 1

         Antal fjerkræbedrifter (bortset fra bedrifter med gråænder/andre ænder/gæs), hvorpå der skal udtages prøver i hver enkelt fjerkræproduktionskategori

                  Antal bedrifter pr. fjerkræproduktionskategori pr. medlemsstat

                  Antal fjerkræbedrifter, hvorpå der skal udtages prøver

                  Til og med 34

                  Alle

                  35-50

                  35

                  51-80

                  42

                  81-250

                  53

                  > 250

                  60

            5.1.2.   Antal bedrifter med gråænder/andre ænder/gæs, hvorpå der skal udtages prøver
          (1)

      Antallet af bedrifter med gråænder/andre ænder/gæs, som skal testes, fastlægges således, at der ved en prævalens af inficerede fjerkræbedrifter på mindst 5 % med et konfidensinterval på 99 % med sikkerhed påvises mindst én smitteramt bedrift (jf. tabel 2).
      Prøverne udtages i overensstemmelse med tabel 2:

         Tabel 2

         Antal bedrifter med gråænder/andre ænder/gæs, hvorpå der skal udtages prøver

                  Antal bedrifter med gråænder/andre ænder/gæs pr. medlemsstat

                  Antal bedrifter med gråænder/andre ænder/gæs, hvorpå der skal udtages prøver

                  Til og med 46

                  Alle

                  47-60

                  47

                  61-100

                  59

                  101-350

                  80

                  > 350

                  90

            5.2.   Antal fjerkræ (fugle), hvorfra der skal udtages prøver på fjerkræbedriften

      Tallene i punkt 5.2.1 og 5.2.2 gælder både for fjerkræbedrifter, hvorpå der er udtaget prøver på grundlag af risikobaseret overvågning, og for bedrifter omfattet af repræsentativ prøveudtagning.
      5.2.1.   Antal fugle (bortset fra gråænder, andre ænder og gæs), hvorfra der skal udtages prøver på fjerkræbedriften

      Antallet af fugle, hvorfra der skal udtages prøver på fjerkræbedriften, fastlægges således, at der med en prævalens af seropositive fugle på ≥ 30 % er 95 % sandsynlighed for at finde mindst én fugl, der testes seropositiv.
      Der indsamles blodprøver til serologisk undersøgelse fra alle fjerkræproduktionskategorier og fjerkræarter, fra mindst 5-10 fugle (bortset fra gråænder, andre ænder og gæs) pr. fjerkræbedrift og fra hver enkelt stald, såfremt der er mere end én stald på bedriften.
      Hvis der er adskillige stalde, udtages der prøver fra mindst fem fugle pr. stald.
      5.2.2.   Antal gråænder, andre ænder og gæs, hvorfra der skal udtages prøver på bedriften

      Antallet af gråænder, andre ænder og gæs, hvorfra der skal udtages prøver på fjerkræbedriften, fastlægges således, at der med en prævalens af seropositive fugle på ≥ 30 % er 95 % sandsynlighed for at finde mindst én fugl, der testes seropositiv.
      Der tages 20 blodprøver (2) til serologisk undersøgelse fra hver enkelt udvalgt fjerkræbedrift.
      6.   Procedurer for udtagning af prøver til serologisk undersøgelse

      Tidspunktet for prøveudtagningen på fjerkræbedriften skal falde sammen med årstidsbestemt produktion for hver enkelt fjerkræproduktionskategori, og prøveudtagning kan også finde sted på slagteriet. Denne prøveudtagningspraksis må ikke lægge hindringer i vejen for fremgangsmåden med målretning på grundlag af risiko i overensstemmelse med de kriterier og risikofaktorer, der er angivet i punkt 4.1.
      For at sikre størst mulig effektivitet, og også for at undgå unødvendig færden på fjerkræbedrifterne, kombineres prøveudtagningen så vidt muligt med prøveudtagning til andre formål, f.eks. som led i bekæmpelsen af salmonella og mykoplasma. Sådan kombineret prøveudtagning må dog ikke rokke ved betingelserne for risikobaseret overvågning.
      7.   Udtagning af prøver til virologisk undersøgelse

      Prøveudtagning med henblik på virologisk undersøgelse for aviær influenza må ikke erstatte serologiske undersøgelser og skal udelukkende gennemføres som led i undersøgelser til opfølgning på positive resultater af serologiske test for aviær influenza.
      8.   Testhyppighed og -periode

      Der udtages prøver på fjerkræbedrifterne hvert år. Medlemsstaterne kan dog, på grundlag af en risikovurdering, beslutte at gennemføre prøveudtagning og test med større hyppighed. En sådan beslutning begrundes detaljeret i overvågningsprogrammet.
      Prøveudtagningen gennemføres i overensstemmelse med det godkendte overvågningsprogram fra den 1. januar til den 31. december i det år, hvor programmet gennemføres.
      9.   Laboratorieundersøgelser

      Analyser af prøver gennemføres på de nationale referencelaboratorier for aviær influenza i medlemsstaterne eller af andre laboratorier, der er godkendt til formålet af de kompetente myndigheder og arbejder under de nationale referencelaboratoriers tilsyn.
      Laboratorieundersøgelser gennemføres i overensstemmelse med diagnosticeringsmanualen, som beskriver metoderne til bekræftelse og differentialdiagnosticering af aviær influenza.
      Ønsker en medlemsstat imidlertid at gøre brug af laboratorieundersøgelsesmetoder, der ikke er beskrevet i diagnosticeringsmanualen og heller ikke i Manual of Diagnostic Tests and Vaccines for Terrestrial Animals fra Verdensorganisationen for Dyresundhed (OIE), skal de pågældende metoder godkendes som egnede til formålet af EU-referencelaboratoriet på grundlag af validerede data, inden de bringes i anvendelse.
      Alle positive serologiske resultater skal bekræftes af de nationale referencelaboratorier med en hæmagglutinations-inhibitionstest af dertil udvalgte stammer, som leveres af EU-referencelaboratoriet:

                  a)

                  for subtype H5:

                              i)

                              en første test med teal/England/7894/06 (H5N3)

                              ii)

                              test af alle dyr, som reagerer positivt, med chicken/Scotland/59(H5N1) for at udelukke antistoffer, der krydsreagerer med N3

                  b)

                  for subtype H7:

                              i)

                              en første test med Turkey/England/647/77 (H7N7)

                              ii)

                              test af alle dyr, som reagerer positivt, med African starling/983/79 (H7N1) for at udelukke antistoffer, der krydsreagerer med N7.

            Der følges op på alle positive serologiske resultater på fjerkræbedriften med epidemiologiske undersøgelser og yderligere prøveudtagning med henblik på virologisk undersøgelse for at fastslå, hvorvidt der forekommer aktiv infektion med aviær influenza-virus på fjerkræbedriften. Konklusionerne på alle disse undersøgelser meddeles til Kommissionen.
      Alle virusisolater af aviær influenza sendes til EU-referencelaboratoriet i overensstemmelse med EU-lovgivningen og med de nationale referencelaboratoriers funktioner og opgaver i henhold til bilag VIII til direktiv 2005/94/EF, medmindre der er givet dispensation i henhold til diagnosticeringsmanualens kapitel V, punkt 4, litra d). Vira af subtype H5/H7 indsendes straks til EU-referencelaboratoriet og underkastes standardkarakteriseringstest (analyse af nukleotidsekvensen/IVPI) i henhold til diagnosticeringsmanualen.
      Dertil anvendes de særlige protokoller, som stilles til rådighed af EU-referencelaboratoriet til brug i forbindelse med indsendelse af prøver og diagnosticeringsmateriale. De kompetente myndigheder sørger for en god informationsudveksling mellem EU-referencelaboratoriet og de nationale referencelaboratorier.

         (1)  Der opereres med et højere konfidensniveau for påvisning af positive ande- og gåsebedrifter, fordi sandsynligheden for, at inficerede ande- og gåsebedrifter findes ved hjælp af programmer for passiv overvågning eller systemer for tidlig påvisning, bevisligt er mindre, end det er tilfældet for hønsefugle.

         (2)  Det større antal stikprøver i forhold til det under punkt 5.2.1 angivne er nødvendigt, fordi den diagnostiske test er mindre følsom, når den anvendes på svømmefugle.

      BILAG II
      DEL 1

         Retningslinjer for gennemførelse af overvågningsprogrammer vedrørende aviær influenza hos vilde fugle

      1.   Mål med overvågningen

      Målet med overvågningsprogrammet vedrørende aviær influenza hos vilde fugle er tidlig påvisning af HPAI af subtype H5N1 hos vilde fugle med henblik på at beskytte fjerkræ på fjerkræbedrifter samt veterinære aspekter af folkesundheden.
      2.   Tilrettelæggelse af overvågningen

                  a)

                  Der gennemføres risikobaseret overvågning som et »passivt« overvågningssystem med laboratorieundersøgelser af fundne døende eller døde vilde fugle, idet overvågningen fokuseres på vandfuglearter.

                  b)

                  Vilde fugle, især trækkende arter af vandfugle, som har vist sig at være i større risiko for at blive inficeret med og overføre HPAI H5N1-virus (målarter), overvåges som en specifik målgruppe.

                  c)

                  Overvågningen målrettes mod områder, der ligger tæt på hav, søer og vandløb, hvor der er fundet døde fugle, navnlig hvis de pågældende områder ligger i umiddelbar nærhed af fjerkræbedrifter, og især i områder med en høj fjerkræbesætningstæthed.

                  d)

                  Der sikres et tæt samarbejde med epidemiologer og ornitologer og den kompetente naturbeskyttelsesmyndighed om udformning af overvågningsprogrammet, hjælp til artsidentifikation og optimering af prøveudtagningen i overensstemmelse med forholdene i den enkelte medlemsstat.

                  e)

                  Hvis den epidemiologiske situation med hensyn til HPAI H5N1-virus kræver det, udvides overvågningsindsatsen med oplysningsaktiviteter og aktiv søgning efter og registrering af døde og døende vilde fugle, især fugle af målarter. En grund til en sådan udvidelse af indsatsen kunne være påvisning af HPAI H5N1-virus hos fjerkræ og/eller vilde fugle i nabomedlemsstater og tilgrænsende tredjelande eller i lande, der er forbundet med den pågældende medlemsstat via vilde trækfugles bevægelser, især fugle af målarter. I sådanne tilfælde tages der hensyn til de vilde fugles trækmønstre og artssammensætning i den pågældende medlemsstat, idet billedet kan variere fra land til land.

            3.   Prøveudtagningsprocedurer

                  a)

                  Prøveudtagningsprocedurerne gennemføres i overensstemmelse med diagnosticeringsmanualen.

                  b)

                  Der tages kloaksvaberprøver og svaberprøver fra luftrør/svælg og/eller prøver af væv fra fundne døde eller døende vilde fugle med henblik på molekylær påvisning (PCR) og/eller virusisolation.

                  c)

                  Der sikres optimale betingelser for opbevaring og transport af prøver i overensstemmelse med diagnosticeringsmanualens kapitel IV, punkt 5 og 6. Alle virusisolater af aviær influenza fra vilde fugle sendes til EU-referencelaboratoriet, medmindre der er givet dispensation i henhold til diagnosticeringsmanualens kapitel V, punkt 4, litra d). Vira af subtype H5/H7 indsendes straks til EU-referencelaboratoriet og underkastes standardkarakteriseringstest (analyse af nukleotidsekvensen/IVPI) i henhold til diagnosticeringsmanualen.

                  d)

                  Prøveudtagningen afsluttes senest den 31. december i det år, hvor overvågningsprogrammet gennemføres.

            4.   Laboratorieundersøgelser

      Laboratorieundersøgelser udføres i overensstemmelse med diagnosticeringsmanualen.
      Analyser af prøver gennemføres på de nationale referencelaboratorier i medlemsstaterne eller af andre laboratorier, der er godkendt til formålet af de kompetente myndigheder og arbejder under de nationale referencelaboratoriers tilsyn.
      Ønsker en medlemsstat at gøre brug af laboratorieundersøgelsesmetoder, der ikke er beskrevet i diagnosticeringsmanualen og heller ikke i Manual of Diagnostic Tests and Vaccines for Terrestrial Animals fra OIE, skal de pågældende metoder godkendes som egnede til formålet af EU-referencelaboratoriet på grundlag af validerede data, inden de bringes i anvendelse.
      Der foretages en første screeningtest ved anvendelse af M-gen-PCR, efterfulgt af hurtige test for H5-positive prøver, som skal gennemføres inden for højst to uger. I tilfælde af en H5-positiv reaktion analyseres kløvningsstedet hurtigst muligt for at fastslå, hvorvidt dets motiv er højpatogen aviær influenza (HPAI) eller lavpatogen aviær influenza (LPAI). Hvis forekomst af H5 HPAI bekræftes, foretages der hurtigt yderligere analyser for at bestemme N-typen, selv om dette kun kan give dokumentation for, at N1 kan udelukkes.
      5.   Opfølgning

                  —

                  Hvis HPAI H5 (N1)-positive tilfælde bekræftes (1) ennemføres de bekæmpelsesforanstaltninger, der er fastsat ved Kommissionens beslutning 2006/563/EF af 11. august 2006 om visse beskyttelsesforanstaltninger over for højpatogen aviær influenza af subtype H5N1 hos vilde fugle i Fællesskabet og om ophævelse af beslutning 2006/115/EF (2).

                  —

                  Det er vigtigt som led i epidemiologiske undersøgelser at identificere områder, der har forbindelse til de pågældende sygdomstilfælde, med henblik på om muligt at forudse yderligere tilfælde af aviær influenza, især i områder af betydning for fjerkræproduktionen, f.eks. områder med en høj fjerkræbesætningstæthed.

            DEL 2

         Liste over arter af vilde fugle, der skal gøres til genstand for målrettet prøveudtagning og testning for aviær influenza (målarter)

                  Nr.

                  Videnskabeligt navn

                  Almindeligt anvendt navn

                  1.

                     Accipiter gentilis

                  Duehøg

                  2.

                     Accipiter nisus

                  Spurvehøg

                  3.

                     Anas acuta

                  Spidsand

                  4.

                     Anas clypeata

                  Skeand

                  5.

                     Anas crecca

                  Krikand

                  6.

                     Anas penelope

                  Pibeand

                  7.

                     Anas platyrhynchos

                  Gråand

                  8.

                     Anas querquedula

                  Atlingand

                  9.

                     Anas strepera

                  Knarand

                  10.

                     Anser albifrons albifrons

                  Blisgås (europæisk underart)

                  11.

                     Anser anser

                  Grågås

                  12.

                     Anser brachyrhynchus

                  Kortnæbbet gås

                  13.

                     Anser erythropus

                  Dværggås

                  14.

                     Anser fabalis

                  Sædgås

                  15.

                     Ardea cinerea

                  Fiskehejre

                  16.

                     Aythya ferina

                  Taffeland

                  17.

                     Aythya fuligula

                  Troldand

                  18.

                     Branta bernicla

                  Knortegås

                  19.

                     Branta canadensis

                  Canadagås

                  20.

                     Branta leucopsis

                  Bramgås

                  21.

                     Branta ruficollis

                  Rødhalset gås

                  22.

                     Bubo bubo

                  Stor hornugle

                  23.

                     Buteo buteo

                  Musvåge

                  24.

                     Buteo lagopus

                  Fjeldvåge

                  25.

                     Cairina moschata

                  Moskusand

                  26.

                     Ciconia ciconia

                  Hvid stork

                  27.

                     Circus aeruginosus

                  Rørhøg

                  28.

                     Cygnus columbianus

                  Pibesvane

                  29.

                     Cygnus cygnus

                  Sangsvane

                  30.

                     Cygnus olor

                  Knopsvane

                  31.

                     Falco peregrinus

                  Vandrefalk

                  32.

                     Falco tinnunculus

                  Tårnfalk

                  33.

                     Fulica atra

                  Blishøne

                  34.

                     Larus canus

                  Stormmåge

                  35.

                     Larus ridibundus

                  Hættemåge

                  36.

                     Limosa limosa

                  Stor kobbersneppe

                  37.

                     Marmaronetta angustirostris

                  Marmorand

                  38.

                     Mergus albellus

                  Lille skallesluger

                  39.

                     Milvus migrans

                  Sort glente

                  40.

                     Milvus milvus

                  Rød glente

                  41.

                     Netta rufina

                  Rødhovedet and

                  42.

                     Phalacrocorax carbo

                  Skarv

                  43.

                     Philomachus pugnax

                  Brushane

                  44.

                     Pica pica

                  Husskade

                  45.

                     Pluvialis apricaria

                  Hjejle

                  46.

                     Podiceps cristatus

                  Toppet lappedykker

                  47.

                     Podiceps nigricollis

                  Sorthalset lappedykker

                  48.

                     Porphyrio porphyrio

                  Sultanhøne

                  49.

                     Tachybaptus ruficollis

                  Lille lappedykker

                  50.

                     Vanellus vanellus

                  Vibe

         (1)  Sygdomsbekæmpelsesforanstaltninger gennemføres på grundlag af bekræftet forekomst af HPAI H5 og mistanke om N1.

         (2)  EUT L 222 af 15.8.2006, s. 11.


Avis juridique important

|

32002D0460

2002/460/EF: Rådets afgørelse af 17. juni 2002 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme, og om ophævelse af afgørelse 2002/334/EF

EF-Tidende nr. L 160 af 18/06/2002 s. 0026 - 0027

Rådets afgørelseaf 17. juni 2002om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme, og om ophævelse af afgørelse 2002/334/EF(2002/460/EF)RÅDET FOR DEN EUROPÆISKE UNION HAR -under henvisning til Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme(1), særlig artikel 2, stk. 3, ogud fra følgende betragtninger:(1) Rådet vedtog den 2. maj 2002 afgørelse 2002/334/EF om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af afgørelse 2001/927/EF(2).(2) Der bør vedtages en ajourført liste over personer, grupper og enheder, som ovennævnte forordning skal finde anvendelse på -TRUFFET FØLGENDE AFGØRELSE:Artikel 1Den liste, der er omhandlet i artikel 2, stk. 3, i forordning (EF) nr. 2580/2001, er følgende:1. PERSONER1) AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim) født den 26.6.1967 i Qatif-Bab al Shamal, Saudi-Arabien; saudiarabisk statsborger2) AL-NASSER, Abdelkarim Hussein Mohamed, født i Al Ihsa, Saudi-Arabien; saudiarabisk statsborger3) AL YACOUB, Ibrahim Salih Mohammed, født den 16.10.1966 i Tarut, Saudi-Arabien; saudiarabisk statsborger4) ATWA, Ali (alias BOUSLIM, Ammar Mansour; alias SALIM, Hassan Rostom), Libanon, født den 1960 i Libanon; libanesisk statsborger5) EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali) født den 10.7.1965 eller den 11.7.1965 i El Dibabiya, Saudi-Arabien; saudiarabisk statsborger6) IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, født i 1963 i Libanon, libanesisk statsborger7) MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul) født den 14.4.1965 eller den 1.3.1964 i Kuwait; kuwaitisk statsborger8) MUGHNIYAH, Imad Fa'iz (alias MUGHNIYAH, Imad Fayiz), højtstående officer i Hizbollahs efterretningstjeneste, født den 7.12.1962 i Tayr Dibba, Libanon, pas nr. 432298 (Libanon)2. GRUPPER OG ENHEDER1) Abu Nidal Organisation (ANO) (alias Fatah Revolutionary Council, Arab Revolutionary Brigades, Black September/Sorte September og Revolutionary Organisation of Socialist Muslims)2) Al-Aqsa Martyrs' Brigade3) Aum Shinrikyo (alias AUM, alias Aum Supreme Truth, alias Aleph)4) Babbar Khalsa5) Gama'a al-Islamiyya (islamisk gruppe) (alias Al-Gama'a al-Islamiyya, IG)6) Hamas-Izz al-Din al-Qassem (Hamas' terrorfløj)7) Holy Land Foundation for Relief and Development8) International Sikh Youth Federation (ISYF)9) Kahane Chai (Kach)10) Det Kurdiske Arbejderparti (PKK)11) Lashkar e Tayyaba (LET)/Pashan-e-Ahle Hadis12) Mujahedin-e Khalq Organisation (MEK eller MKO) (bortset fra National Council of Resistance of Iran (NCRI)) (alias The National Liberation Army of Iran (NLA, MEK's militante fløj), the People's Mujahidin of Iran (PMOI), Muslim Iranian Students Society)13) Palestine Liberation Front/Den Palæstinensiske Befrielsesfront (PLF)14) Palestinian Islamic Jihad/Palæstinensisk Islamisk Jihad (PIJ)15) Popular Front for the Liberation of Palestine/Folkefronten til Palæstinas Befrielse (PFLP)16) Popular Front for the Liberation of Palestine-General Command/Folkefronten til Palæstinas Befrielse-Generalkommandoen (alias PFLP-General Command, alias PFLP-GC)17) Fuerzas armadas revolucionarias de Colombia (Colombias væbnede revolutionære styrker) (FARC)18) Folkets Revolutionære Befrielseshær/Befrielsesfront/Parti (DHKP/C) (alias Devrimci Sol (Revolutionært Venstre), Dev Sol)19) Sendero Luminoso/Den Lysende Sti (SL)20) Autodefensas Unidas de Colombia (AUC) (de forenede selvforsvarsstyrker i Colombia).Artikel 2Afgørelse 2002/334/EF ophæves.Artikel 3Denne afgørelse offentliggøres i De Europæiske Fællesskabers Tidende.Den har virkning fra dagen for offentliggørelsen.Udfærdiget i Luxembourg, den 17. juni 2002)På Rådets vegneJ. Piqué I CampsFormand(1) EFT L 344 af 28.12.2001, s. 70.(2) EFT L 116 af 3.5.2002, s. 33.


title: Rådets afgørelse af 20. november 2012 om udnævnelse af medlemmerne af og suppleanterne til Det Rådgivende Udvalg for Arbejdskraftens Frie Bevægelighed for Italien

text:
               22.11.2012

               DA

               Den Europæiske Unions Tidende

               C 360/4

         RÅDETS AFGØRELSE
   af 20. november 2012
   om udnævnelse af medlemmerne af og suppleanterne til Det Rådgivende Udvalg for Arbejdskraftens Frie Bevægelighed for Italien
   2012/C 360/03
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen (1), særlig artikel 23 og 24,
   under henvisning til de indstillinger, som Rådet har fået forelagt af medlemsstaternes regeringer, og
   ud fra følgende betragtninger:

               (1)

               Rådet har ved afgørelse af 4. oktober 2012 (2) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevægelighed for perioden fra den 25. september 2012 til den 24. september 2014.

               (2)

               Den italienske regering har foretaget indstillinger til flere stillinger, der skal besættes —

         VEDTAGET DENNE AFGØRELSE:
   Artikel 1
   Følgende udnævnes hermed til medlemmer af og suppleanter til Det Rådgivende Udvalg for Arbejdskraftens Frie Bevægelighed for den periode, der udløber den 24. september 2014:
   I.   REGERINGSREPRÆSENTANTER

               Land

               Medlemmer

               Suppleant

               Italien

               Grazia STRANO
               Daniele LUNETTA

               Iolanda Valeria GUTTADAURO

   II.   REPRÆSENTANTER FOR ARBEJDSTAGERORGANISATIONER

               Land

               Medlemmer

               Suppleant

               Italien

               Ornella CILONA
               Ilaria FONTANIN

               Giuseppe CASUCCI

   III.   ARBEJDSGIVERREPRÆSENTANTER

               Land

               Medlemmer

               Suppleant

               Italien

               Armando OCCHIPINTI
               Paola ASTORRI

               Yasaman PARPINCHEE

         Artikel 2
   Rådet vil senere udnævne de medlemmer og suppleanter, der endnu ikke er indstillet.
   Artikel 3
   Denne afgørelse træder i kraft på datoen for vedtagelsen.

      Udfærdiget i Bruxelles, den 20. november 2012.

            På Rådets vegne

         A. D. MAVROYIANNIS

            Formand

      (1)  EUT L 141 af 27.5.2011, s. 1.

      (2)  EUT C 302 af 6.10.2012, s. 1.


Avis juridique important

|

32000D0109

2000/109/EF: Rådets afgørelse af 31. januar 2000 om beskikkelse af en spansk suppleant til Regionsudvalget

EF-Tidende nr. L 033 af 08/02/2000 s. 0017 - 0017

RÅDETS AFGØRELSEaf 31. januar 2000om beskikkelse af en spansk suppleant til Regionsudvalget(2000/109/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,i betragtning af, at der er blevet en plads ledig som suppleant til Regionsudvalget efter at Juan Rodríguez Yuste er trådt tilbage som suppleant, hvilket Rådet blev underrettet om den 10. januar 2000;under henvisning til indstillingen fra den spanske regering -TRUFFET FØLGENDE AFGØRELSE:Eneste artikelJesús Gamallo Aller beskikkes som suppleant til Regionsudvalget som efterfølger for Juan Rodríguez Yuste for den resterende del af dennes mandatperiode, dvs. indtil den 25. januar 2002.Udfærdiget i Bruxelles, den 31. januar 2000.På Rådets vegneJ. PINA MOURAFormand(1) EFT L 28 af 4.2.1998, s. 19.


Avis juridique important

|

32002D0621

2002/621/EF: Afgørelse truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Ombudsmandens repræsentant af 25. juli 2002 om organisation og drift af De Europæiske Fællesskabers Personaleudvælgelseskontor

EF-Tidende nr. L 197 af 26/07/2002 s. 0056 - 0059

Afgørelse truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Ombudsmandens repræsentantaf 25. juli 2002om organisation og drift af De Europæiske Fællesskabers Personaleudvælgelseskontor(2002/621/EF)GENERALSEKRETÆRERNE FOR EUROPA-PARLAMENTET, RÅDET OG KOMMISSIONEN, DOMSTOLENS JUSTITSSEKRETÆR, GENERALSEKRETÆRERNE FOR REVISIONSRETTEN, DET ØKONOMISKE OG SOCIALE UDVALG OG REGIONSUDVALGET OG OMBUDSMANDENS REPRÆSENTANT HAR -under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne, der er fastsat ved Rådets forordning (EØF, Euratom, EKSF) nr. 259/68(1),under henvisning til Europa-Parlamentets, Rådets, Kommissionens, Domstolens, Revisionsrettens, Det Økonomiske og Sociale Udvalgs, Regionsudvalgets og Ombudsmandens afgørelse af 25. juli 2002 om oprettelse af De Europæiske Fællesskabers Personaleudvælgelseskontor(2), særlig artikel 5, ogud fra følgende betragtninger:(1) I medfør af artikel 27 i vedtægten forpligter institutionerne sig til at sikre, at der ansættes medarbejdere, der opfylder de højeste krav til kvalifikationer, indsats og integritet, og at de ansættes på et så bredt geografisk grundlag som muligt blandt statsborgere i Fællesskabernes medlemsstater uden hensyntagen til race, politisk, filosofisk eller religiøs overbevisning, køn eller seksuel orientering og uafhængig af civilstand og familiemæssig situation.(2) I bilag III til vedtægten fastsættes i artikel 1, stk. 1, tredje afsnit, Det Fælles Paritetiske Samarbejdsudvalgs beføjelser, og i artikel 3, stk. 2, fastsættes det, hvordan medlemmerne af en udvælgelseskomité i forbindelse med afholdelse af almindelige udvælgelsesprøver udnævnes -TRUFFET FØLGENDE AFGØRELSE:Artikel 1Kontorets opgaver1. Kontoret har til opgave at afholde almindelige udvælgelsesprøver med det formål at forsyne De Europæiske Fællesskabers institutioner med medarbejdere på de bedste professionelle og finansielle betingelser. Kontoret opstiller lister over egnede ansøgere, som sætter institutionerne i stand til at ansætte højt kvalificerede medarbejdere, som opfylder de af institutionerne fastsatte behov.2. Kontorets opgaver består nærmere bestemt af:a) efter anmodning fra enkeltinstitutioner afholdelse af almindelige udvælgelsesprøver med henblik på opstilling af lister over egnede ansøgere, der kan udnævnes til tjenestemænd. Udvælgelsesprøverne afholdes under overholdelse af vedtægtens bestemmelser, på grundlag af standardkriterier fastsat i henhold til artikel 6, litra c), og ifølge et arbejdsprogram, der vedtages af bestyrelsenb) tæt samarbejde med institutionerne med det formål at evaluere de kommende personalebehov, som institutionerne har givet udtryk for, og at forberede og udarbejde et program for udvælgelsesprøver, der opfylder de nævnte behov i rette tidc) fastlæggelse af udvælgelsesmetoder og -teknikker i overensstemmelse med god praksis og de kompetenceprofiler, der er fastsat for institutionernes forskellige personalekategorierd) forvaltning af og tilsyn med udnyttelsen af listerne over egnede ansøgere opstillet i forbindelse med interinstitutionelle udvælgelsesprøvere) fremlæggelse for institutionerne af en årsrapport om sine aktiviteter.Artikel 2Institutionernes ansvarAnsættelsesmyndigheden i hver enkelt institution stiller på grundlag af den kvote, som bestyrelsen har vedtaget i henhold til artikel 6, litra i), et tilstrækkeligt antal udvælgelseskomitémedlemmer, bisiddere og eksamensvagter til rådighed for kontoret af hensyn til en fornuftig afvikling af udvælgelsesprocedurerne i overensstemmelse med bestemmelserne i artikel 3 i bilag III til vedtægten.Artikel 3Andre ydelser1. Efter aftale mellem kontorets direktør og et organ, kontor eller agentur kan kontoret tilrettelægge udvælgelsesprocedurer med henblik på ansættelse af medarbejdere i et organ, kontor eller agentur. Før der indgås en sådan aftale, indhenter kontorets direktør bestyrelsens godkendelse. Enhver aftale af denne art er underlagt de finansielle bestemmelser, der gælder for tjenesteydelser leveret af kontoret.2. Kontoret kan eventuelt yde praktisk støtte til interne udvælgelsesprøver, der afholdes af de enkelte institutioner, organer, kontorer og agenturer.3. Efter anmodning fra en institution afholder kontoret en udvælgelsesprocedure for øvrige ansatte med henblik på opstilling af lister over egnede ansøgere og/eller udarbejdelse af egnede databaser, som institutionerne kan benytte ved ansættelse af øvrige ansatte.4. Disse aktiviteter indgår i kontorets arbejdsprogram i overensstemmelse med artikel 6, litra f), forudsat at den pågældende institution har fremsat anmodning herom i rette tid.Artikel 4Klager og anmodninger1. Kontorets direktør udøver de beføjelser, der i henhold til vedtægtens artikel 90 er overdraget til ansættelsesmyndigheden, i forbindelse med alle anmodninger eller klager vedrørende kontorets arbejde.2. I forbindelse med sådanne klager hører kontorets direktør bestyrelsens formand, hvis han har til hensigt at bekræfte sin oprindelige beslutning.3. Kontoret besvarer henvendelser fra Den Europæiske Ombudsmand vedrørende spørgsmål, der i henhold til nærværende afgørelse hører under dets beføjelser.Artikel 5Bestyrelse1. Der nedsættes en bestyrelse for kontoret bestående af et medlem udpeget af hver enkelt institution og af tre personalerepræsentanter med observatørstatus udpeget efter fælles aftale mellem institutionernes personaleudvalg.2. Bestyrelsen vælger blandt sine medlemmer med simpelt flertal en formand for to år.3. Bestyrelsen vedtager sin forretningsorden med simpelt flertal efter at have forelagt den for institutionerne.4. Bestyrelsen holder møde på initiativ af formanden eller efter anmodning fra et af medlemmerne.5. Når bestyrelsen træffer beslutning med simpelt flertal, har hver institution en stemme. Ved stemmelighed er formandens stemme afgørende.6. Når bestyrelsen træffer beslutning med kvalificeret flertal, har institutionerne følgende antal stemmer: Kommissionen 18 stemmer, Europa-Parlamentet 7 stemmer, Rådet 7 stemmer, Domstolen 3 stemmer, Revisionsretten 2 stemmer, Det Økonomiske og Sociale Udvalg 2 stemmer, Regionsudvalget 2 stemmer og Ombudsmanden 1 stemme. Til kvalificeret flertal kræves 24 stemmer.Artikel 6Bestyrelsens opgaverI institutionernes fælles interesse udfører bestyrelsen følgende opgaver:a) Den vedtager med kvalificeret flertal bestemmelserne vedrørende kontorets drift.b) Den vedtager efter forslag fra Kontorets direktør med simpelt flertal kontorets organisationsmæssige opbygning.c) Under overholdelse af den aftale, der skal indgås mellem generalsekretærerne for Europa-Parlamentet, Rådet og Kommissionen, Domstolens justitssekretær, generalsekretærerne for Revisionsretten, Det Økonomiske og Sociale Udvalg og Regionsudvalget og Ombudsmandens repræsentant, om fælles principper for en standardiseret udvælgelses- og ansættelsespolitik og principper om udnyttelse af listerne over egnede ansøgere samt de relevante vedtægtsbestemmelser vedtager den med kvalificeret flertal og efter forslag fra kontorets direktør principperne for kontorets udvælgelsespolitik.d) I budgetsammenhæng vedtager den med simpelt flertal på grundlag af et udkast fra kontorets direktør et overslag over kontorets indtægter og udgifter, som den fremsender til Kommissionen med henblik på udarbejdelse af Kommissionens overslag over indtægter og udgifter; samtidig foreslår den Kommissionen de tilpasninger, som den mener, at det er nødvendigt at foretage i kontorets stillingsfortegnelse.e) Den vedtager med simpelt flertal arten af og prisen for de supplerende ydelser, som kontoret mod betaling kan udføre for institutionerne, organerne, kontorerne og agenturerne, samt betingelserne for kontorets udførelse af disse ydelser.f) På forslag af kontorets direktør vedtager den med enstemmighed arbejdsprogrammet, inkl. planlægning af og tidsplan for de udvælgelsesprøver, der skal afholdes. Arbejdsprogrammet omfatter desuden andre ydelser end dem, der er forbundet med de almindelige udvælgelsesprøver, der afholdes for institutionerne, organerne, kontorerne og agenturerne.g) På grundlag af et udkast udarbejdet af kontorets direktør vedtager den med kvalificeret flertal en årlig forvaltningsrapport omfattende alle indtægts- og udgiftsposter vedrørende kontorets arbejde og ydelser. Hvert år inden den 1. maj sender den institutionerne rapporten for det foregående regnskabsår, som udarbejdes på grundlag af driftsbogholderiet.h) Den vedtager med simpelt flertal en rimelig og afbalanceret fordeling af de variable og direkte omkostninger, der bogføres under de enkelte institutioner; fordelingen ajourføres hvert tredje år.i) På grundlag af ansættelsesbehovene fastsætter den med simpelt flertal reglerne for, hvor mange udvælgelseskomitémedlemmer, bisiddere og eksamensvagter de enkelte institutioner skal stille til rådighed for kontoret.j) Den vedtager med simpelt flertal de betingelser, der skal være opfyldt, for at kontoret kan give institutionerne tilladelse til at afholde deres egne udvælgelsesprøver i henhold til artikel 2, stk. 1, i institutionernes afgørelse.Artikel 7Udnævnelse af personale1. Kontoret ledes af en direktør, som udnævnes af Kommissionen, efter at bestyrelsen har afsagt en positiv udtalelse vedtaget med simpelt flertal. Bestyrelsen inddrages i vid udstrækning i de procedurer, der går forud for udnævnelsen af kontorets direktør, bl.a. i forbindelse med udarbejdelse af stillingsannonce og gennemgang af ansøgningerne.2. Det er kontorets direktør, der er ansættelsesmyndighed for kontorets personale.3. Kommissionen (når det drejer sig om kontorets direktør) og kontorets direktør (når det drejer sig om det personale, som han er ansættelsesmyndighed for) underretter bestyrelsen om udnævnelser, undertegning af kontrakter, forfremmelser og indledning af disciplinærsager vedrørende tjenestemænd og øvrige ansatte.4. Ledige stillinger i kontoret bekendtgøres for personalet i alle Fællesskabets institutioner, lige så snart ansættelsesmyndigheden har besluttet at besætte stillingen.5. Kontorets direktør udnævnes for en periode på fem år med mulighed for forlængelse en gang.Artikel 8Direktørens opgaver, personaleforvaltning1. Kontorets direktør er ansvarlig for kontorets drift. Han er underlagt bestyrelsen og handler inden for rammerne af dennes beføjelser. Han varetager bestyrelsens sekretariatsfunktioner, redegør over for bestyrelsen for sine opgaver og forelægger bestyrelsen forslag vedrørende kontorets drift.2. Med hensyn til den løbende personaleforvaltning, bl.a. vedrørende løn og ferie, sygekasse, ulykker og pension, gælder de samme betingelser som for Kommissionens tjenestemænd og øvrige ansatte. Denne liste er ikke udtømmende, og kontoret kan aftale andre områder med Kommissionen.Artikel 9Finansielle aspekter1. Kontorets samlede bevillinger er opført under en særlig budgetpost i den sektion af budgettet, der vedrører Kommissionen, og de er udspecificeret i et bilag til denne sektion. Bilaget indeholder en oversigt over indtægter og udgifter og har samme underopdeling som budgettets sektioner.2. Kontorets stillingsfortegnelse vedlægges Kommissionens stillingsfortegnelse.3. Kommissionen delegerer efter forslag fra bestyrelsen beføjelserne som anvisningsberettiget for de af kontorets bevillinger, der er opført i bilaget, til kontorets direktør og fastsætter de grænser og betingelser, der skal gælde for denne delegering. Med hensyn til de supplerende ydelser, som kontoret leverer mod betaling, underretter bestyrelsen ved regnskabsårets udgang budgetmyndigheden om, hvordan de indkomne beløb fordeler sig under budgetposten i bilaget.4. Kontorets regnskab føres i overensstemmelse med de regnskabsbestemmelser og -metoder, som Kommissionens regnskabsfører har fastsat. Kontoret fører særskilt regnskab over de indtægter, der stammer fra ydelser, der leveres mod betaling.Artikel 10RevisionDenne afgørelse tages op til revision tre år efter kontorets oprettelse.Artikel 11VirkningstidspunktDenne afgørelse får virkning på dagen for offentliggørelsen i De Europæiske Fællesskabers Tidende.På Europa-Parlamentets vegneJ. PriestleyGeneralsekretærPå Rådets vegneP. De BoissieuVicegeneralsekretærPå Kommissionens vegneD. O'SullivanGeneralsekretærPå Domstolens vegneR. GrassJustitssekretærPå Revisionsrettens vegneM. HervéGeneralsekretærPå Det Økonomiske og Sociale Udvalgs vegneP. VenturiniGeneralsekretærPå Regionsudvalgets vegneV. FalconeGeneralsekretærJ. SödermanOmbudsmand(1) EFT L 56 af 4.3.1968, s. 1.(2) Se side 53 i denne Tidende.


Avis juridique important

|

32001D0332

2001/332/EF: Rådets afgørelse af 26. februar 2001 om indgåelse af samarbejdsaftalen mellem Det Europæiske Fællesskab og Folkerepublikken Bangladesh om partnerskab og udvikling

EF-Tidende nr. L 118 af 27/04/2001 s. 0047 - 0047

Rådets afgørelseaf 26. februar 2001om indgåelse af samarbejdsaftalen mellem Det Europæiske Fællesskab og Folkerepublikken Bangladesh om partnerskab og udvikling(2001/332/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 og 181 sammenholdt med artikel 300, stk. 2, første punktum, og artikel 300, stk. 3, første afsnit,under henvisning til forslag fra Kommissionen(1),under henvisning til udtalelse fra Europa-Parlamentet, ogud fra følgende betragtninger:(1) I henhold til traktatens artikel 177 skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande.(2) Fællesskabet bør med henblik på virkeliggørelsen af sine målsætninger for forbindelserne med tredjelande godkende samarbejdsaftalen mellem Det Europæiske Fællesskab og Folkerepublikken Bangladesh om partnerskab og udvikling -TRUFFET FØLGENDE AFGØRELSE:Artikel 1Samarbejdsaftalen mellem Det Europæiske Fællesskab og Folkerepublikken Bangladesh om partnerskab og udvikling godkendes herved på Fællesskabets vegne.Teksten til aftalen er knyttet til denne afgørelse.Artikel 2Formanden for Rådet foranstalter den i aftalens artikel 20 nævnte notifikation.Artikel 3I det blandede udvalg, der er omhandlet i aftalens artikel 12, repræsenteres Fællesskabet af Kommissionen bistået af repræsentanter for medlemsstaterne.Artikel 4Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 26. februar 2001.På Rådets vegneA. LindhFormand(1) EFT C 143 af 21.5.1999, s. 8.